18 
Det vilde da være sandsynligt, at denne Blok stammer enten fra 
Muslingkalken eller fra den nedre Keuper (Lettenkohlenkeuper). Dog 
maa Bestemmelsen optages med største Forsigtighed. 
2. Ræt-Lias. 
Under denne Rubrik opfører jeg de Blokke, der enten af palæon¬ 
tologiske eller af petrografiske Grunde kan føres sammen med Skaanes 
og Bornholms kulførende Dannelser og i nærmeste Sammenhæng 
dermed Blokke af Cyrenabjærgarter, da jeg er overbevist om, at disse, 
i det mindste for største Delen, er jævnaldrende og genetisk sammen¬ 
hørende med de baltiske Bæt-Liasdannelser. 
Jeg vil behandle Blokkene i følgende Orden: a) Blokke med 
marine Forsteninger, b) Blokke uden marine Forsteninger og c) Cyrena¬ 
bjærgarter. 
a. Blokke med marine Forsteninger. 
Af disse er særlig den Stenart, som forekommer ved Stampen 
[Deecke 1899, Nr. 1, S. 47 — 48 og 1899, Nr. 2, S. 15i—155 samt Grönwall 
1899, Nr. 1, S. 26—28] paa Bornholms Sydvestkyst (c. 1 Mil fra Bønne), 
meget karakteristisk og let at kende. Det er en lyserød Jærnlersten 
med en Mængde Forsteninger, mest i Fragmenter, med hvide Skaller. 
Hyppig findes der i en saadan Grundmasse Knolde af lignende 
Jærnlersten uden Forsteninger. Ved Forvitring omdannes den til 
en let og løs rustbrun, jærnholdig Sandsten. 
Den paa Forsteninger rigeste Blok er funden paa Vestkysten af 
Langelands Nordende, udfor Vestergaard og indeholder følgende For¬ 
steninger: Tancredia securiformis Dunk., Leda bornholmiensis v. Seeb., 
Cardium multicostatum Phill., Avicula inæquivalvis Sow., Straparollus 
clathratus Mbg., Dentalium etatense Terqu. & Piette. 
Desuden er der fundet Stykker af samme Stenart med en enkelt 
Forstening paa Østkysten af Langelands Nordende udfor Stoense samt 
udfor Bøstrup og paa Vestkysten af Langelands Sydspids ved Bagnkop. 
Af rustbrun, jærnholdig Sandsten med Forsteningerne bevarede 
som Stenkærner, muligvis opstaaet ved Forvitring af en uren Jærn¬ 
lersten, er der fundet 3 Blokke, hvoraf særlig en fra Omegnen af Tulle¬ 
bølle paa Langeland er rig paa Forsteninger: Tancredia Johnstrupi, 
Leda bornholmiensis, L. subovalis, Cardium multicostatum, Astarte del- 
toidea Mbg., Dentalium etalense. 
En Blok fra Bagnkop, Sydspidsen af Langeland indeholder Tan¬ 
credia securiformis, Leda bornholmiensis, Dentalium etalense. 
Paa Foebæk Strand paa Østkysten af Langelands nordlige Del 
har man fundet en Blok af samme Stenart med Leda bornholmiensis. 
